 అదే మన కార్మిక వర్గం విషయానికివస్తే.... ఇక్కడ సగటున వ్యక్తిరాబటి తక్కువ. కాబట్టి ఆర్ధికమైన ఇబ్బందులు ఎప్పుడూ ఉంటాయి. ఇది అదనుగా చేసుకొని కొందరు రాజకీయ వ్యక్తుల్లో, సంఘ విద్రోహకశక్తుల్లో తమకో అస్థత్వాన్ని ఏర్పరచుకోవడానికి కార్మికుల్ని రెచ్చగొడతారు. చిరు సమస్యల్ని భూతద్దాల్లో చూపించి భయపెట్టి పారిశ్రామిక అశాంతిని సృష్టించి పబ్బంగడుపుకుంటారు. అయితే హక్కులతో పాటు విధుల్నీ ఆచరించడం కార్మికులకు అవసరమనిగాని, దేశం ఆర్థికంగా పురోగమించాలంటే కార్మికుల్లో క్రమశిక్షణ నిజాయితీ ముఖ్యమనిగాని నూరిపోయటం వాళ్ళకు చేతకాదు. ఆ విధంగా కర్మాగారాల్లో ఉత్పత్తి, వ్యక్తుల్లో మానసిక వికాసం కుంటుపడి మొత్తం సామాజిక పురోగమనమే స్తంభించిపోయే ప్రమాదం వాటిల్లుతోంది. ఇటువంటి కాలుష్య వాతావరణంనుండి దేశాన్ని రక్షించాలంటే ప్రజల్లో మార్పు రావాలా ప్రభుత్వ యంత్రాంగాలు కళ్ళు తెరవాలా లేక మరో రాముడు, గాంధీలాంటి వ్యక్తులు మళ్ళీ ఉద్భవించాలా అన్నది ఏ ఒక్కర నిర్ణయించలేనిదీ ఇదిమిత్తంగా చెప్పలేనిదీను....." నిట్టూరుస్తూ ఆగిపోయాడు కిరీటి.

 మృదుగంభీరంగా కనిపించే కిరీటి మనసు ఇంత లోతైనదా అనుకున్నాడు యోగేంద్ర.

 శిల్ప మాటలతోపాటు, గతరాత్రి డైనింగ్ హాల్లో కిరీటి సమక్షంలో శిల్ప వహించిన మౌనం గుర్తుకొచ్చి బాధపడ్డాడు.

 కిరీటిని అర్థం చేసుకోవడంలో శిల్ప తప్పకుండా పొరపాటు పడిందీ అన్న నిర్ణయానికి వచ్చేశాడు.

 అయితే తన పాత్ర ఎంతవరకూ ఉండాలి, వారి మధ్యసరైన అవగాహన ఏర్పడడానికి తానేమన్నా కృషి చేయాలా అన్నది నిర్ధారణ చేసుకోలేకపోయాడు.

 మరుసటిరోజు భీమునిపట్నం అత్తమామల దగ్గరకు వెళ్ళిన యోగేంద్ర భార్యాస్మృతులు మనసును కలచివేస్తుంటే ఎక్కువ రోజులు వుండలేక మూడవరోజుకల్లా మళ్ళీ వైజాగ్ తిరిగివచ్చాడు.

 ఒంటరిగా బీచ్ లో కొంతసేపు ప్రశాంతంగా కూర్చుందామన్నా ప్రయోజనం లేకపోయేసరిగి మాలినీ నిలయానికి వెళ్లాడు.
 
 20)

 అపరాహ్ణవేళ కావటంతో కిరీటి లేడు.

 హాలులో కూర్చుని శిల్పతో మాట్లాడుతుండగా కిరీటి ఇచ్చిన డబ్బుతో రాయవెల్లూరు వెళ్ళిన డ్రైవరు థామస్ ఆపరేషను జయప్రదంగా ముగియటంతో కొడుకుతో సహా తిరిగి వచ్చాడు.

 కొడుకును కాపాడుకోలేనేమోనన్న భయంతో తానెంత మధనపడిందీ చివరకు కిరీటి శిల్పల ఔదార్యంతో తన కొడుకునెలా దక్కించుకున్నదీ థామస్ వివరిస్తుంటే నిశ్చేష్టుడై అంతా విన్నాడు యోగేంద్ర.

 ప్రక్కనే నిలబడ్డ పన్నెండేళ్ళ బాలుడి షర్టు పైకెత్తి ఆపరేషన్ ఎక్కడ చేసిందీ చూపించాడు.

 ఆనంద బాష్పాలు రాలుస్తూ, "అమ్మగారూ! ఇదంతా తమరి దయేనండి..... ఏసుప్రభువు నా మొరాలకించి మీ ద్వారా నా కష్టాన్ని గట్టెక్కించాడండీ" అంటూ పాదాలను తాకినంత పనిచేశాడు.

 థామస్ వెళ్ళిపోయిన చాలాసేపటివరకు యోగేంద్ర తేరుకోలేదు.

 అతని వూహల్లో ఉత్తుంగ హిమాలయంలా ఎదిగిన కిరీటి.... మానవతకు మరో రూపమైన మహా మనీషి.....

 ఇంతటి ప్రేమసముద్రుడైన కిరీటిని శిల్ప ఎందుకు ప్రేమించలేకపోతుంది?

 ప్రపుల్లవదనంతో పౌర్ణమి చంద్రునిలా భాసిల్లే అతని నీడన సేదతీర్చుకోక శిల్ప యెందుకు సంఘర్షణకు లోనవుతోంది.
 adhe mana kaarmika vargam vishayaanikivaste.... ikkada sagatuna vyaktiraabati takkuva. kabatti aardhikamaina ibbandulu eppuduu untaayi. idhi adanugaa chesukoni kondaru rajakeeya vyaktullo, sangha vidrohakasaktullo tamako asthathvaanni erparachukovadaaniki kaarmikulni rechchagodataaru. chiru samasyalni bhootaddaallo chuupinchi bhayapetti paarisraamika asaantini srushtinchi pabbangadupukuntaaru. ayithe hakkulatho paatu vidhulnee aacharinchadam kaarmikulaku avasaramanigaani, desham aardhikamgaa purogaminchaalante kaarmikullo kramasikshana nijaayitii mukhyamanigaani nooripoyatam vaallaku chetakaadu. aa vidhamgaa karmagarallo utpatti, vyaktullo maanasika vikasam kuntupadi mottam saamaajika purogamaname stambhinchipoye pramaadam vaatillutondi. ituvanti kalushya vaataavaranamnundi deshaanni rakshinchaalante prajallo maarpu ravala prabhutva yantraamgaalu kallu terawala leka maro ramudu, gandhilanti vyaktulu mallee udbhavinchala annadi e okkara nirnayinchalenidii idimittamgaa cheppalenidiinu....." nittoorustuu aagipoyaadu kireeti.

 mrudugambheeramgaa kanipinche kireeti manasu inta lotainada anukunnadu yogendra.

 shilpa matalathopatu, gataratri dining hallo kireeti samakshamlo shilpa vahinchina mounam gurtukochi badhapaddadu.

 kireetini artham chesukovadamlo shilpa tappakunda porapaatu padindee anna nirnayaaniki vachesadu.

 ayithe tana paatra entavarakuu undaali, vaari madhyasaraina avagaahana erpadadaaniki tanemanna krushi cheyala annadi nirdhaarana chesukolekapoyadu.

 marusatiroju bheemunipatnam attamaamala daggaraku vellina yogendra bhaaryaasmrutulu manasunu kalachivestunte ekkuva rojulu vundaleka moodavarojukalla mallee wizag tirigivacchaadu.

 ontarigaa beach loo kontasepu prasaantamgaa kurchundamanna prayojanam lekapoyesarigi malini nilayaaniki vellaadu.
 
 20)

 aparahnavela kaavatamtho kireeti ledu.

 haalulo kuurchuni silpato maatlaadutundagaa kireeti ichina dabbutho rayavelluru vellina draivaru thamas aapareshanu jayapradamgaa mugiyatamtho kodukutho sahaa tirigi vachaadu.

 kodukunu kapadukolenemonanna bhayamto taanenta madhanapadindii chivaraku kireeti silpala audaaryamtho tana kodukunela dakkinchukunnadii thamas vivaristunte nischeshtudai antaa vinnadu yogendra.

 prakkane nilabadda pannendella baludi shartu paiketti aperation ekkada chesindi chuupimchaadu.

 aananda bashpalu raalustuu, "ammagaaruu! idantaa tamari dayenandi..... esuprabhuvu naa moralakinchi mee dwara naa kashtanni gattekkinchaadandii" antuu paadaalanu taakinanta panichesaadu.

 thamas vellipoyina chalasepativaraku yogendra terukoledu.

 athani voohallo uttunga himalayamla edigina kireeti.... maanavataku maro roopamaina mahaa maneeshi.....

 intati premasamudrudaina kireetini shilpa enduku preminchalekapotundi?

 prapullavadanamto pournami chandrunila bhasille athani needana sedatiirchukoka shilpa yenduku sangharshanaku lonavutondi.